दक्षिण अफ्रीकी क्रिकेट टीम के हरफनमौला खिलाड़ी जैक्स कैलिस ने टेस्ट मैचों में शतक लगाने के मामले में ऑस्ट्रेलियाई कप्तान रिकी पोंटिंग की बराबरी कर ली है। कैलिस ने भारत के साथ खेले जा रहे तीसरे और निर्णायक टेस्ट मैच के दूसरे दिन सोमवार को यह मुकाम हासिल किया। उन्होंने अपने करियर के 145वें टेस्ट मैच की पहली पारी में 39वां शतक लगाया।  पोंटिंग के नाम 152 टेस्ट मैचों में इतने ही शतक दर्ज हैं। टेस्ट मैचों में सर्वाधिक शतक बनाने के मामले में भारत के सचिन तेंदुलकर शीर्ष पर हैं। तेंदुलकर ने अब तक 50 शतक लगाए हैं, जबकि सुनील गावस्कर और ब्रायन लारा के नाम 34-34 शतक दर्ज हैं। ऑस्ट्रेलिया के पूर्व कप्तान स्टीव वॉ ने 32 शतक लगाया है जबकि राहुल द्रविड़ के नाम 31 शतक दर्ज है। मैथ्यू हेडन ने 30 शतक, जबकि विश्व के महानतम बल्लेबाज माने जाने वाले डॉन ब्रैडमैन ने 29 शतक लगाए हैं।
दक्षिण अफ्रीकी क्रिकेट टीम के खिलाड़ी जैक्स कैलिस ने टेस्ट मैचों में शतक लगाने के मामले में ऑस्ट्रेलियाई कप्तान रिकी पोंटिंग की बराबरी कर ली है।